RP SESIÓN XUNTA DE GOBERNO TELEMÁTICA-RECOÑECEMENTO EXTRAXUDICIAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/04/2020)

A Presidenc ia, no exercicio das facultades que lle confire a normativa local vixente, dita a seguinte Por Resolución Presidencial nº 2020002830, de data 18 de marzo do 2020 (BOPO nº 60, de 27 de marzo do 2020), acordouse a non celebración das sesións ordinarias da Xunta de Goberno da Deputación Provincial de Pontevedra, co fin de protexer a seguridade e saúde de traballadoras e traballadores e da cidadanía e conter a progresión da crise sanitaria provocada polo COVID-19. Non obstante o anterior, co fin de que esa medida non paralizase o funcionamento da administración provincial e de centralizar ao máximo a toma de decisións en aras a garantir a eficacia e eficiencia das resolucións a adoptar nos diferentes ámbitos, a Presidencia avocou parte das competencias da Xunta de Goberno para delegalas transitoriamente no Deputado Delegado de Réxime Interior, Economía, Facenda, Novas Tecnoloxías e ORAL (Resolución Presidencial nº 2020002894, de 27 de marzo do 2020, BOPO nº 63, de 1 de abril do 2020) Posteriormente, o Real Decreto Lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte ao COVID-19, modificou a Lei 7/1985, do 2 de abril, Reguladora das Bases do Réxime Local, engadindo un paragrafo máis ao seu artigo 46 que habilita a celebración das sesións de órganos colexiados das Entidades Locais a distancia e por medios electrónicos e telemáticos, cando concorran situacións excepcionais de forza maior, grave risco colectivo ou catástrofes públicas que impidan o normal funcionamento do réxime presencial daquelas sesións. Nestas circunstancias, ao obxecto de garantir a xestión ordinaria dos servizos e, na medida do posible, o normal funcionamento da Deputación de Pontevedra, considerase necesario que a Xunta de Goberno volva a celebrar as súas sesións periódicas de forma telemática–mentres se manteña a actual situación de excepcionalidade e alarma-e volva a ostentar aquelas competencias que foron delegadas no seu día de maneira extraordinaria no Deputado Delegado de Réxime Interior, Economía, Facenda, Novas Tecnoloxías e ORAL. Á vista do exposto, de conformidade co disposto nos artigos 34 e 35 da Lei 7/1985, de 2 de abril, Reguladora das Bases de Réxime Local, artigos 63 a 65 e 116 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e artigo 10 da Lei 40/2015, de 1 de outubro, do Réxime Xurídico do Sector Público: Primeiro. Avocar as competencias delegadas con carácter extraordinario no Deputado Delegado de Réxime Interior, Economía, Facenda, Novas Tecnoloxías e ORAL, D. Gonzalo Emilio Pinillas Steinwender, relativas aos expedientes de validación e recoñecementos extraxudiciais de crédito polos motivos expostos. Segundo. Delegar as citadas competencias novamente na Xunta de Goberno nos termos reflectidos na base nº 17 das de Execución do Orzamento do ano 2020. Terceiro. Autorizar a celebración telemática das sesións de Xunta de Goberno mentres se manteña a actual situación de excepcionalidade e alarma, habilitando os mecanismos necesarios que garantan o cumprimento dos requisitos establecidos no artigo 46.3 da Lei 7/1985, de 2 de abril, Reguladora das Bases de Réxime Local, no que sexa de aplicación a este órgano colexiado. Cuarto. Esta Resolución producirá efectos desde o 15 de abril do 2020, sen prexuízo da súa íntegra publicación no BOPPO e na páxina web. Quinto. Dar conta da presente Resolución ao Pleno da Deputación na primeira sesión que celebre, de conformidade co establecido nos artigos 62 e 64 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Asinada dixitalmente na data que figura á marxe.